
Keringési teljesítmény vizsgálata 50-70 éves korosztályú férfiak és nők körében

Keringési teljesítmény vizsgálata 50-70 éves korú férfiak és nők körében

A vizsgált téma nagy figyelmet igényel, hiszen hazánkban, hasonlóan a többi európai országhoz, tapasztalható a népesség elöregedése, és az urbanizáció hatására kialakuló betegségek gyakorisága. Ilyen betegségek lehetnek a szív és –érrendszeri megbetegedések, melyek fő kiváltó oka a mozgásszegény életmód. A témaválasztásom oka az, hogy az idős korban jelentősen csökken a fizikai aktivitás, ezzel is növelve a keringési betegségek kialakulásának lehetőségét ebben a korban. Emellett fontosnak tartom, a preventatív életszemlélet kialakítását minden korosztálynál.

A méréseket az önként jelentkező személyeken, laboratóriumi körülmények között, fekvő pozícióban, a CardioVision Ms 2000 típusú géppel végeztük. Majd a rendelkezésre álló adatok összesítésére a StatSoft Statistica 9.0 programot használtam.

A kutatás során számos kérdésbe ütköztünk, amely az Arterial Stiffness változásaira irányul, valamint a szisztolés és diasztolés vérnyomás értékek átlagainak alakulásával kapcsolatosan merült fel.

A vizsgálatok során három hipotézist állítottam fel, az első hipotézisem teljesen beigazolódott miszerint, a férfiak systolés átlagai jelentősen meghaladják a fiziológiás értékeket. Emellett a második állításom csak részben bizonyult igaznak, a szisztolés értékekre vonatkozó állításom helytálló volt, ezzel szemben a diasztolés értékekre felállított hipotézisem helytelennek bizonyult. Ami az utolsó feltételezésemet illeti teljesen igaznak bizonyult, a nők minden korosztályban nagyobb ASI átlagokkal rendelkeznek mint a férfiak.



